Ռոբերտ Ֆիսկ

Ռոբերտ Ֆիսկ (, - հոկտեմբեր 30, 2020, Դուբլին, Իռլանդիա), բրիտանացի լրագրող, Մերձավոր Արևելքում The Independent-ի թղթակից (1976)։ Բնակվում է Բեյրութում։ Ֆիսկն ունի բրիտանական և միջազգային բազմաթիվ լրագրողական մրցանակներ, ավելի, քան որևէ այլ օտարերկրյա թղթակից, ինչպես նաև 7 անգամ ընտրվել է տարվա բրիտանացի միջազգային լրագրող։ Մի շարք գրքեր ու հոդվածներ է հրատարակել պատերազմների և զինված հակամարտությունների մասին։

Լինելով արաբախոս լրագրող՝ նա համարվում է այն եզակի արևմտյան լրագրողներից մեկը, ով հարցազրույց է վերցրել Ուսամա բեն Լադենից 1993-1997 թվականներին երեք անգամ։

Կենսագրություն 
Ֆիսկը ծնվել է Մեյդսթոնում։ Եղել է ընտանիքի միակ երեխան։ Հայրը Մեյդսթոնում եղել է գանձապահ, մասնակցել է Առաջին համաշխարհային պատերազմին։

Սովորել է Yardley Court նախապատրաստական դպրոցում, այնուհետև՝ Sutton Valence դպրոցում և Լանկաստերի համալսարանում։ 1983 թվականին Դուբլինի Թրինիթի քոլեջում ստացել է քաղաքագիտության բակալավրի աստիճան։

Sunday Express-ում Ֆիսկը եղել է սյունակագիր։ 1972-1975 թվականներին եղել է The Times-ի բելֆաստյան թղթակիցը, այնուհետև՝ Պորտուգալիայի թղթակիցը՝ լուսաբանելով «Մեխակների հեղափոխությունը»։ 1976-1988 թվականներին նշանակվել է Մերձավոր Արևելքի թղթակից, 1989 թվականի ապրիլից՝ The Independent-ի թղթակից։ 1970-ական թվականներին լուսաբանել է Հյուսիսային Իռլանդիայի կոնֆլիկտը, 1974 թվականին՝ Պորտուգալիայի հեղափոխությունը, Լիբանանի քաղաքացիական պատերազմը, 1979 թվականին՝ Իրանական հեղափոխությունը, Աֆղանական պատերազմը, Իրան-իրաքյան պատերազմը, Իրաք-քուվեյթյան պատերազմը, Բոսնիական պատերազմը, Ալժիրի քաղաքացիական պատերազմը, Կոսովոյի պատերազմը, 2001 թվականին Աֆղանստանում միջազգային միջամտությունը, 2003 թվականին կոալիցիոն ուժերի ներխուժումը Իրաք, 2011 թվականի Արաբական գարունը և ներկայիս Սիրիական ճգնաժամը։

Ռոբերտ Ֆիսկը իրեն նկարագրել է որպես խաղաղասեր և երբեք չի քվեարկել։

Ֆիսկը լայնորեն անդրադարձել է 1915 թվականի Հայոց ցեղասպանությանը, քայլեր է կատարել, որպեսզի Թուրքիայի կառավարությունը ընդունի ցեղասպանություն կատարելու ճշմարտությունը։

Անձնական կյանք 
1994 թվականին Ֆիսկն ամուսնացել է ամերիկացի լրագրող Լարա Մառլովի հետ։ 2006 թվականին զույգը բաժանվել է։

Մրցանակներ, կոչումներ 
Ֆիսկը 7 անգամ արժանացել է Բրիտանական մամուլի՝ Տարվա միջազգային լրագրող մրցանակին, երկու անգամ արժանացել է «Տարվա մեկնաբան» մրցանակին։

 Լանկաստերի համալսարանի պատվավոր կոչում, 1984
 RTÉ ռադիոյով Իրաք-քուվեյթյան պատերազմը լուսաբանելու համար Jacob's մրցանակ, 1991
 Լրագրության Օրվել մրցանակ, 1999
 Օսմանյան կայսրության կողմից 1915 թվականին իրականացրած Հայոց ցեղասպանության հետազոտման համար Դավիդ Վատ մրցանակ, 2001
 Լրագրության Մարթա Գելհորն մրցանակ, 2002
 Բաց համալսարանի պատվավոր դոկտոր, 2003
 Սենտ Էնդրյու համալսարանի պատվավոր դոկտոր, 2004
 Կարլետոն համալսարանի պատվավոր դոկտոր, 2004
 Ադելաիդ համալսարանում Էդվարդ Սաիդի հիշատակի դասախոսություն, 2005
 Գենտի համալսարանի պատվավոր դոկտոր, 2006
 Բեյրութի ամերիկյան համալսարանի պատվո շքանշան, 2006
 Բելֆաստի Քվինս համալսարանի պատվավոր շքանշան, 2006
 350,000 դոլար արժողությամբ Լանան գրական մրցանակ, 2006
 Կենտ համալսարանի պատվավոր դոկտոր, 2008
 Դուբլինի Թրինիթի քոլեջի պատվավոր դոկտոր, 2008
 Հանրային քննարկման ակնառու ներդրման համար պատմական ընկերության քոլեջի ոսկե մեդալ, 2009
 Լիվերպուլի Հոպ համալսարանի պատվո շքանշան, 2009
 Amalfi Coast լրագրողական միջազգային մրցանակ, 2011, Իտալիա

Ստեղծագործություններ

Գրքեր 
2005 թվականին հրատարակված The Great War for Civilisation (Քաղաքակրթության մեծ պատերազմը) գիրքը, Մերձավոր Արևելքի հանդեպ արևմտյան և իսրայելական քննադատական մոտեցումներով, քննադատների և միջազգային հարաբերություններ սովորող ուսանողների կողմից արժանացել է լավ ընդունելության, և համարվում է նրա լավագույն հայտնի աշխատանքը։

The Point of No Return: The Strike which Broke the British in Ulster (1975). London: Times Books/Deutsch. ISBN 0-233-96682-X
In Time of War: Ireland, Ulster and the Price of Neutrality, 1939-1945 (2001). London: Gill & Macmillan. ISBN 0-7171-2411-8 (1st ed. was 1983).
Pity the Nation : Lebanon at War (3rd ed. 2001). London: Oxford University Press; xxi, 727 pages. ISBN 0-19-280130-9 (1st ed. was 1990).
The Great War for Civilisation: The Conquest of the Middle East (October 2005) London. Fourth Estate; xxvi, 1366 pages. ISBN 1-84115-007-X
The Age of the Warrior: Selected Writings (2008) London, Fourth Estate ISBN 978-0-00-727073-6
Robert Fisk on Algeria (2013) Independent Print Limited

Վիդեո վավերագրություն 
1993 թվականին Ֆիսկը թողարկել է երեք մասից բաղկացած շարք, որը վերնագրել է«Բեյրութից Բոսնիա»։ Ըստ Ֆիսկի՝ նա փորձել է պարզել, թե ինչու է աճում արևմուտքն ատող մուսուլմանների թիվը։ Ֆիսկն ասել է, որ Discovery Channel-ը ի սկզբանե ամբողջությամբ ցույց տալուց հետո ցույց չի տվել ֆիլմի կրկնությունը՝ պայմանավորված իսրայելամետ խմբերի քարոզարշավով, ինչպիսիններից է CAMERA (Committee for Accuracy in Middle East Reporting in America):

Կեղծ էպիգրաֆիկա, Ռոբերտ Ֆիսկին կեղծ հասցեագրված կեղծիքներ
Saddam Hussein—From Birth to Martyrdom (2007). Egypt: Ibda; 272 pages. Եգիպտական հրատարակչությունը կեղծորեն պնդում է, որ հեղինակը Ֆիսկն է։

Ծանոթագրություններ 

Անգլիացի լրագրողներ
Անգլիացի պատմաբաններ
Անգլիացի գրողներ
Ռազմական թղթակիցներ